Октук жүк

Октук жүк – автомобилдин огуна жана жолдун бетине туура келүүчү жүктүн оордук салмагы (басымы). Октук жүктөрү чоң болгон автомобилдер жолду тез бузат. Ошондуктан бардык өлкөлөрдө жүк ташуучу автомобиль жана автопоезддердин октук жүктөрү чектелген. КМШ өлкөлөрүндө октук жүк боюнча бардык автомобилдер жана автопоезддер эки топко (А жана Б) бөлүнөт. А тобуна 1-жана-2 категориядагы (бети асфальтталып, негизи бышык жасалган) жолдор, ал эми Б тобуна автомобилдер жана автопоезддер жүрүүчү бардык жол тармактары кирет. Автомобилдин окторунун ортосундагы аралык 3 м же андан ашык болгон учурда автомобилге жана чиркелмеге уруксат кылынуучу октук жүк – А тобу үчүн 100 кН (10 тонна.күч), Б тобуна – 60 кН. Эгерде октордун ортосундагы аралык 3 мден аз болсо, октук жүк А тобу үчүн 90 кН, Б тобуна 55 кНго азайтылат. Ал эми автобустар үчүн бул көрсөткүчтөр бир топ жогорулатылган. 
Категория:Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7